Peruuntumisen syy on kiristynyt tilanne Ukrainassa.

Senaattori Bob Menendez kommentoi Trumpin ja Putinin tapaamisen peruuntumista. CNN

Yhdysvaltojen ja Venäjän presidentit Donald Trump ja Vladimir Putin eivät näillä näkymin tapaa Buenos Airesin G20-kokouksessa viikonloppuna. Syy kahdenkeskisten keskustelujen peruuntumiselle on kiristynyt tilanne Ukrainassa ja se, ettei Venäjä ole palauttanut Ukrainalle haltuun ottamiaan Ukrainan laivaston aluksia ja miehistöä. Tapaamisen peruuttanut Trump kertoo asiasta Twitterissä.

Trumpin suhde Venäjään tuli esiin torstaina muutoinkin, kun julkisuuteen tuli tieto siitä, että Trumpin ex-asianajaja Michael Cohen valehteli kongressille Trumpin kytköksistä Venäjälle presidentinvaalikampanjan aikana.

Venäjä puolestaan kommentoi nähneensä Trumpin tviitin, mutta virallista tietoa tapaamisen peruuntumisesta Putin ei ole saanut. Putin on tällä hetkellä matkalla Argentiinaan.